Diari Oficial de la Generalitat Valenciana


Sumari del DOGV 5904, del 01-12-2008 (2008/13122)

Informació pública del projecte de reparcel·lació forçosa de la unitat d'execució del carrer Periodista Gil Sumbiela del Pla General d'Ordenació Urbana de València.
--------------------------------------------------------------------------------------------------------------------------------------------------------------------

### Dades del document

Número de DOGV
:   5904

Data del DOGV
:   01-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13745


Data del document
:   26-11-2008

Organisme emissor
:   Prodaemi, SL

Tipus de document
:   Informació Pública

Descriptors 

:   * València
    * empresa privada
    * pla d'urbanisme

Informació pública del projecte de reparcel·lació forçosa de la unitat d'execució del carrer Periodista Gil Sumbiela del Pla General d'Ordenació Urbana de València.  
 [2008/13866]  
En compliment de l'article 169.5 de la Llei Urbanística Valenciana, l'entitat mercantil Prodaemi, SL, com a agent urbanitzador, ha formulat un projecte de reparcel·lació forçosa de la unitat d'execució del carrer Periodista Gil Sumbiela del Pla General d'Ordenació Urbana de València.  
En aplicació del que disposa l'article 177 de la Llei 16/2005, de 30 de desembre, de la Generalitat, Urbanística Valenciana (d'ara en avant, LUV), en relació amb l'article 416 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU) per mitjà d'un anunci publicat en el Diari Oficial de la Comunitat Valenciana número 5881, de 29 d'octubre de 2008, l'esmentat projecte es va sotmetre a informació pública per un termini d'un mes. Amb anterioritat a la publicació del present anunci, s'ha remés la corresponent notificació als interessats. D'altra banda, i en compliment del que disposa l'article 416 del ROGTU, a l'efecte de dotar amb les màximes garanties el procediment, es publica este anunci per a sotmetre a exposició pública el citat projecte, durant el termini d'un mes, en el Diari Oficial de la Comunitat Valenciana.  
Es fa constar que, durant este període, els interessats en este procediment podran formular qualssevol al·legacions que els convinguen segons dret, en els termes i les condicions de la LUV i del ROGTU, als efectes dels quals qualsevol dels interessats podrà consultar el projecte de reparcel·lació forçosa depositat a la notaria de Manuel Ángel Roda Pérez i Salvador Alborch Domínguez, situada al carrer Roger de Llúria, número 28, 1ª i 2ª planta de València (46612), els dies hàbils en horari de 10.00 a 13.00 hores. Així mateix, tant la referida documentació com l'expedient administratiu podran ser consultats en els locals del Servici de Gestió Urbanística de l'Ajuntament de València, avinguda d'Aragó, número 35, 4ª planta, els dies hàbils en l'horari que l'esmentada administració tinga disposat a este efecte. D'altra banda, la documentació també pot consultar-se en el web municipal: «Urbanisme/En tramitació».   
En aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, els drets reals i personals que coneguen i afecten les seues finques, per la qual cosa la present notificació servix com a requeriment per a l'aportació de la informació indicada, i s'advertix així mateix que l'omissió, l'error o la falsedat d'estes declaracions no podrà afectar el resultat objectiu de la reparcel·lació. En el cas que s'apreciara dol o negligència greu podrà exigir-se la responsabilitat civil o penal que corresponga.  
Especialment, es requerix els titulars de béns i drets afectats per la reparcel·lació perquè aporten la documentació necessària a l'expedient per a practicar una adequada valoració de les construccions, instal·lacions, plantacions i, si és el cas, de les activitats que hagen de ser objecte d'indemnització a càrrec del projecte de reparcel·lació forçosa. Es fa constar que, durant el període d'informació pública, els propietaris de sòl que, per l'esc.assa quantia del seu dret, no reben cap adjudicació sobre cap parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si és el cas, adjudicada.  
Així mateix, de conformitat amb el que preveu l'article 174.7 LUV: «durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment s'haurà de trametre per mitjà d'una acta notarial i oferir, simultàniament i alternativa, el pagament o el cobrament de la indemnització en metàl·lic, i donarà un termini de deu dies al requerit perquè trie si s'estima pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels esmentats requeriments. Si un propietari no atén un requeriment degudament formulat, s'entendrà que s'estima cobrar i la reparcel·lació s'aprovarà en conseqüència».  
Les al·legacions podran presentar-se en qualsevol registre d'entrada de l'Ajuntament de València o en la resta de les formes previstes per l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
I a fi de dotar de les màximes garanties el procediment, a l'empara del que establix l'article 59 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es notifica també els titulars de béns i de drets la identitat dels quals és desc.oneguda, o sent coneguda, és desc.onegut el seu domicili o poguera ser erroni; així com respecte de qualssevol altres titulars de béns i de drets afectats per l'actuació dels quals s'ignore el lloc de la notificació o el mitjà o bé, intentada la notificació, no s'haguera pogut practicar. De la mateixa manera, el present anunci es notifica a qualssevol altres titulars de béns i de drets afectats per l'actuació, la titularitat, la identitat o el domicili dels quals no consten en el present procediment.   
València, 26 de novembre de 2008.- L'administrador de Prodaemi, SL: Miguel Ángel Sanjosé Calabuig.  
  
\* \* \* \* \* \* \* \* \* \* \* \* \* \* \* \* \* \* \* \*  
